google/wiki40b huggingface dataset:
बाड़मेर विधानसभा क्षेत्र (राजस्थान)

बाडमेर विधानसभा क्षेत्र राजस्थान का एक विधानसभा क्षेत्र है।
==विधायक==मेवाराम जैन
पूर्वी चीन सागर

पूर्वी चीन सागर पूर्वी एशिया के पूर्व में स्थित एक समुद्र है। यह प्रशांत महासागर का हिस्सा है और इसका क्षेत्रफल क़रीब १२,४९,००० वर्ग किमी (यानि ७,५०,००० वर्ग मील) है। इसके पश्चिम में चीन है, पूर्व में जापान के क्यूशू और नानसेई द्वीप हैं और दक्षिण में ताईवान है। पूर्वी चीन सागर की सबसे अधिक गहराई लगभग ३,००० मीटर है। चीन की सबसे लम्बी नदी यांगत्सी क्यांग बहकर इसी सागर में मिल जाती है।
धुधारुकोत

जनसंख्या

नेपाल के २००१ का जनगणना अनुसार धुधारुकोत का जनसंख्या ३२११ है। इसमै पुरुष ४४% और महिला ५६% है।
पर्रहेनिक अम्ल

पर्रहेनिक अम्ल एक अकार्बनिक यौगिक है।
पुष्पभूति

पुष्पभूति प्राचीन भारत का प्रसिद्ध राजवंश था जिसने लगभग छठी शताब्दी के अंत से लेकर लगभग सातवीं शताब्दी के मध्य तक राज्य किया। बाणभट्ट के अनुसार इस वंश का संस्थापक पुष्पभूति था। वह श्रीकंठ जनपद का राजा था तथा स्थाणीश्वर उसकी राजधानी थी। बाण ने बताया है, श्रीकंठ जनपद का नाम श्रीकंठ नामक नाग पर पड़ा (हर्षचरित्‌ 267-268, जीवानंद संस्करण)। श्रीकंठ जलपद का राजा पुष्पभूति वीर, साहसी, नीतिवान्‌, तथा प्रजापालक था। वह शैव धर्मावलंबी था। उनके गुरु भैरवाचार्य दाक्षिणात्य महाशैव मत के माननेवाले थे। पुष्पभूति ने उन भैरवाचार्य के कहने पर महाकालहृदय नामक महामंत्र महाश्मशान में एक कोटि जप किया था। भैरवाचार्य ने पुष्पभूति को अट्टहास नामक तलवार भी दी। राजा की शिव के प्रति असीम और अखंड भक्ति जानकर स्वयं लक्ष्मी ने वरदान दिया- 'तुम महान्‌ राजवंश के संस्थापक बनोगे जिस राजवंश में हरिश्चंद्र की भाँति समस्त द्वीपों का भोग करनेवाला हर्ष नामक चक्रवर्ती जन्म लेगा (हर्षचरित‌ 322,329)।
बाणभट्ट द्वारा कथित पुष्पभूति वंश की इस उत्पत्ति की पुष्टि अन्य साधनों से नहीं होती। हर्षवर्धन के मधुबन ताम्रपत्र में उसके पूर्वपुरूषों की नामावली में कहीं भी पुष्पभूति नाम का उल्लेख नहीं प्राप्त होता। इस ताम्रपत्र के अनुसार हर्षवर्धन के पूर्वजों में प्रथम नाम नरवर्धन का उल्लिखित मिलता है। बाणभट्ट द्वारा दी हुई वंशावली में पुष्पभूति के बाद प्रभाकरवर्धन का नाम दिया गया है। अभिलेख में नरवर्धन के बाद राज्यवर्धन (= अप्सरादेवी), आदित्यवर्धन (= महासेनगुप्तादेवी) आता है। इसके बाद प्रभाकरवर्धन (यशोमतीदेवी) का नाम मिलता है। इस प्रकार बाणभट्ट ने नरवर्धन के बाद प्रभाकवर्धन का नाम देकर अभिलेख में वर्णित अन्य नरेशों के नामों को छोड़कर दिया है। नरवर्धन का समीकरण पुष्पभूति से करना अत्यंत कठिन है। संभवत: पुष्पभूति किसी परवर्ती गुप्त सम्राट् का सामंत था। हूणों के आक्रमण तथा विकेंद्रीकरण की शक्तियों का उदय होने तथा फलस्वरूप गुप्त साम्राज्य के छिन्न-भिन्न होने से पुष्पभूति ने श्रीकंठ प्रदेश में अपनी स्वाधीन सत्ता स्थापित कर ली थी।
राय जम्बुलोचन

जम्मू राज्य के राजा।
बीबी का मक़बरा

बीबी के मक़बरे का निर्माण मुग़ल बादशाह औरंगजेब ने, अंतिम सत्रहवीं शताब्दी में करवाया था। यह पत्नी , राबिया-उद-दौरानी की याद में बनवाया गया था। दिलरस बानो बेगम को राबिया-उद-दौरानी के नाम से भी जाना जाता था।  यह ताज महल की आकृति पर बनवाया गया था। यह औरंगाबाद, महाराष्ट्र में स्थित है। यह मक़बरा अकबर एवं शाहजहाँ के काल के शाही निर्माण से अंतिम मुग़लों के साधारण वास्तुकला के परिवर्तन को दर्शाता है। ताजमहल से तुलना के कारण ही यह उपेक्षा का कारण बना रहा। मुघल काल के दौरान यह वास्तु औरंगाबाद शहर का मध्य हुआ करता था। यह मुग़ल बादशाह औरंगज़ेब के निर्माण किये हुए वास्तु में सर्वोत्तम है।

निर्माण

अनुमान किया जाता है कि इस का निर्माण 1651 और 1661 ई के मध्यकाल में हुआ। ग़ुलाम मुस्तफा की रचना "तारीख नाम" के अनुसार इसके निर्माण का व्यय  6,68,203.7 
रुपये हुआ था। यह वास्तू कुल 25 एकर मे फैली हुई है। जसमे मुख्य गुंबत और चार मिनार 3094 स्केअर मीटर मे फैली हुई है। । इस मक़बरे का गुम्बद पूरी तरह संगमरमर के पत्थर से बना हुआ है। गुम्बद के अलावा दूसरा निर्माण प्लास्टर से किया गया है। इस वास्तु के निर्माण के लिए लगनेवाले पत्थर जयपुर की खदानों से लाये गए थे। आज़मशाह इसे "ताजमहल" से भी ज्यादा भव्य बनाना चाहता था परंतु बादशाह औरंगज़ेब द्वारा दिए गए खर्च में वह मुमकिन नहीं हो पाया।    
इस मक़बरे का डिज़ाइन अतउल्लाह द्वारा किया गया था। अतउल्लाह के पिताजी उस्ताद अहमद लाहोरी को विश्वप्रसिद्ध "ताजमहल" के मुख्य आर्किटेक्ट के तौर पर पहचाना जाता था।  इस मक़बरे का गुम्बद ताजमहल के गुम्बद से आकार में छोटा है। तकनिकी खामियों के कारण और संगमरमर की कमतरता के कारण यह वास्तु कभी भी "ताजमहल" के बराबर नहीं समझी गयी।
ओलम्पिक चार्टर

ओलम्पिक चार्टर ओलिंपिक खेलों के संगठन और ओलिंपिक आंदोलन को नियंत्रित करने के लिए नियमों और दिशा निर्देशों का एक सेट है। अन्तर्राष्ट्रीय ओलम्पिक समिति (आईओसी) द्वारा अपनाया गया, यह मौलिक सिद्धांतों, नियम और कानूनों का संहिताकरण है। इसका पिछला अद्यतन फरवरी 11, 2010, को हुआ था। चार्टर में प्रयोग होने वाली आधिकारिक भाषाए फ्रेंच और अंग्रेजी हैं। अगर, किसी भी समय, पाठ के संस्करणों के बीच कोई विसंगति है तो पाठ के फ्रेंच भाषा के रूप को प्रमुखता दी जाती है।
ख़ोरूग़​

नाम का उच्चारण

'ख़ोरूग़​' शब्द में बिन्दु-वाले 'ख़' के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है। इसमें 'ग़' अक्षर के उच्चारण पर भी ध्यान दें क्योंकि यह भी बिन्दु-रहित 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

इतिहास

१९वीं सदी के अंतिम चरणों तक यह इलाक़ा बुख़ारा के अमीर, अफ़ग़ानिस्तान के शाह, रूसी साम्राज्य और ब्रिटेन के बीच विवादित था। उस शताब्दी के अंत तक रूस ने यहाँ विजय पा ली और १८९६ में यहाँ अपना एक क़िला बना लिया। यहीं से गुज़रने वाली पंज नदी रूसी साम्राज्य और अफ़ग़ानिस्तान की नई सरहद बन गई। जब सोवियत संघ बना तो उसने १९२५ में ख़ोरूग़​ को गोरनो-बदख़्शान की राजधानी बना दिया। सोवियत नेताओं ने बहुत कोशिश करी कि सोवियत संघ के अन्य भागों से लोग यहाँ आ बसें लेकिन बिना उद्योगों और उपजाऊ ज़मीन की कमी वाली इस धरती पर यह प्रयास असफल रहा। यह क्षेत्र आज भी ताजिकिस्तान के सबसे ग़रीब इलाक़ों में गिना जाता है।
शादिया हब्बल

शादिया रिफ़ाई हब्बल ( अरबी : شادية رفاعي حبال) एक सीरियाई - अमेरिकी खगोलशास्त्री और भौतिकविद है जो अंतरिक्ष भौतिकी में विशेष है।  सौर भौतिकी की प्रोफेसर, उनका शोध सौर हवा और सूर्य ग्रहण पर केंद्रित है।

जीवन और शिक्षा

शादिया का जन्म होम्स के शहर में  हुआ था, जहां उन्होंने माध्यमिक शिक्षा पूरी की, उन्होंने दमिश्क विश्वविद्यालय में दाखिला लिया जहां उन्होंने भौतिकी और गणित में स्नातक की उपाधि प्राप्त की।  सिनसिनाटी विश्वविद्यालय से पीएचडी प्राप्त करने से पहले उन्होंने अमेरिकन यूनिवर्सिटी ऑफ बेरुत से भौतिकी में मास्टर किया।

व्यवसाय

उन्होंने नेशनल सेंटर फॉर एटमॉस्फेरिक रिसर्च (1977-1978) में एक साल का एएसपी कार्यकाल पूरा किया और 1978 में हार्वर्ड-स्मिथसोनियन सेंटर फॉर एस्ट्रोफिजिक्स में शामिल हुए, जहां उन्होंने सौर-स्थलीय भौतिकी में एक अनुसंधान समूह की स्थापना की, जो 2000 तक एक स्थिति बनी रही।  हब्बल को वेल्स विश्वविद्यालय, एबरिस्टविथ में गणितीय और भौतिक विज्ञान संस्थान में सौर स्थलीय भौतिकी के प्रोफेसर के रूप में भी नियुक्त किया गया था।   (1995-2000) के बीच वह हार्वर्ड यूनिवर्सिटी में लेक्चरर थीं।  
2002 में उन्हें जर्नल ऑफ जियोफिजिकल रिसर्च , स्पेस फिजिक्स सेक्शन में संपादक नियुक्त किया गया।  प्रो हब्बल अमेरिकन एस्ट्रोनॉमिकल सोसाइटी , इंटरनेशनल एस्ट्रोनॉमिकल यूनियन , हवाई संस्थान फॉर एस्ट्रोनॉमी सहित कई पेशेवर निकायों का सदस्य होने के साथ-साथ रॉयल एस्ट्रोनॉमिकल सोसाइटी का साथी भी है।

अनुसंधान

प्रो  हबबल सौर हवा, सौर चुंबकीय क्षेत्र और ग्रहण के ध्रुवमापी अवलोकनों की उत्पत्ति और विकास पर ध्यान केंद्रित करता है।   उसने 10 सूर्य ग्रहण अभियानों का नेतृत्व किया, भारत (1995), गुआदेलूप (1998),  चीन (2008) और फ्रेंच पोलिनेशिया (2010) जैसे स्थानों का दौरा किया।   2006, 2008 और 2009 में NASA के सहयोग से ग्रहण के दौरान हवा के झोंके के कारण हबल ने हवाई इंस्टिट्यूट फॉर एस्ट्रोनॉमी की टीम का नेतृत्व किया,  उसने नासा पार्कर सोलर कबीले की स्थापना में भी महत्वपूर्ण भूमिका निभाई यदि लॉन्च किया गया, तो सौर कोरोना में उड़ान भरने वाला पहला अंतरिक्ष यान होगा।
जयापीड विनयादित्य

जयापीड विनयादित्य (लगभग 770-801 ई.) कश्मीर के कार्कोट कायस्थ क्षत्रिय वंश के ललितादित्य मुक्तापीड का पौत्र और व्रजादित्य बप्पियक का पुत्र जयापीड विनयादित्य के नाम से भी प्रसिद्ध था। वह अपने पितामह ललितादित्य की भाँति ही कुशल सेनानायक था। कल्हण के अनुसार उसने अपने राज्य के प्रारंभिक वर्षों में ही पूर्व की ओर अभियान किया, पंच गौड़ों को पराजित करके पुंड्रवर्धन् के नरेश जयंत को उनका अधीश्वर बनाया और कश्मीर को लौटते हुए कान्यकुब्ज के नरेश (संभवत: इंद्रराज) को पराजित किया। उत्तरी भारत की अव्यवस्थित राजनीतिक स्थिति में ऐसी विजय असंभव नहीं थी। कुछ विद्वान् इसके समर्थन में मध्यदेश के कुछ स्थानों से प्राप्त श्री ज. प्रताप के सिक्कों का उल्लेख करते हैं जिन्हें वे जयापीड के सिक्के मानते हैं। किंतु कल्हण के विवरण में कुछ बातें अद्भुत और कथा जैसी हैं। जयापीड की अनुपस्थिति में उसके बहनोई जज ने सिंहासन पर अधिकार कर लिया था किंतु जयपीड के लौटने पर उसके साथ युद्ध में जज्ज मारा गया। कल्हण का कथन है कि कुछ समय बाद जयापीड फिर विजय के लिए निकला। उसका संघर्ष पूर्वी भारत के नरेश भीमसेन और नेपाल के शासक अरमुडि से हुआ। उसका अंतिम युद्ध स्त्रीराज्य के साथ था। ये नाम और ये युद्ध ऐतिहासिक जैसे नहीं लगते किंतु लेवी नाम के विद्वान् इनका नितांत निराधार नहीं मानते। राज्यकाल के अंत की ओर अपने उत्पीड़क करों के कारण जयापीड जनसाधारण में अप्रिय हो गया था। ब्राह्मणों के एक षड्यंत्र के फलस्वरूप शासन के 31वें वर्ष में उसका अंत हुआ।
जयापीड स्वयं कवि था। उसकी रचना के उद्धरण सुभाषित ग्रंथों में मिलते हैं। उसका शासनकाल उसका संरक्षण पानेवाले कवियों के कारण प्रसिद्ध हैं। इनके नाम हैं मनोरथ, शंखदत्त, चटक, संधिमत् और कुट्टनीमतम् के रचयिता दामोदरगुप्त। काव्यशास्त्र में अलंकार परंपरा के सर्वप्रसिद्ध समर्थक उद्भट जयापीड के सभारत्न थे। रीति को काव्य की आत्मा माननेवाले दूसरे प्रसिद्ध काव्यशास्त्री वामन भी जयापीड के ही दरबार में थे। जयापीड ने दो नए शासनविभाग बनाए - न्याय के लिए धर्माधिकरण और अभियान के कारण राजधानी से दूर रहने पर सुविधा के लिए एक गतिशील कोष अथवा चलगंज। जयापीड ने जयपुर और द्वारवती नाम के दो नगरों की स्थापना की। जयपुर में उसने बुद्ध की तीन प्रतिमाएँ, एक विशाल विहार एवं जयादेवी तथा चतुरात्मन् केशव के मंदिर बनवाए।
अज़रबाइजान–भारत सम्बन्ध

इतिहास

अज़रबैजान-भारतीय संबंध पुराने और परिपक्व हैं। डॉ. एस राधाकृष्णन, पूर्व प्रधानमंत्री जे एल नेहरू सहित कई बड़ी हस्तियां बाकू का दौरा कर चुकी हैं।  प्ख्यात एसेरी कलाकार आर बेहबुडोव ने भी दोनों देशों में अज़ेरी संगीत और कला को बढ़ावा दिया। ऐज़री गायिका एल्मीरा रहिमोवा ने भी भारत में रहकर भारतीय नृत्य और संगीत का अध्ययन किया। रेशम मार्ग के समय से जो कि अजरबैजान को भारत के साथ जोड़ता था, कई सबूत हैं जो अतीत के संबंधों का समर्थन करते हैं। पुराने कनेक्शनों के प्रतीक के रूप में कुछ हिंदू मंदिर बाकू में भी पाए जाते हैं। ऐतिहासिक बातचीत आज भी अजरबैजान के लोगों द्वारा याद की जाती है।

आर्थिक संबंध

हाल के वर्षों में अज़रबैजान के साथ भारत का द्विपक्षीय व्यापार लगातार बढ़ रहा है। भारत का फार्मास्यूटिकल क्षेत्र अजरबैजान में स्थापित है और कई भारतीय फार्मास्युटिकल कंपनियां अजरबैजान में हैं। भारत से प्रत्यक्ष और अप्रत्यक्ष आयात की कुछ वस्तुएँ कपड़े और वस्त्र, सूचना प्रौद्योगिकियाँ, खाद्य पदार्थ और भारी मशीनरी, इलेक्ट्रॉनिक कार्ड, स्टीम बॉयलर और अन्य संयंत्र उपकरण हैं।
व्यापार की मात्रा 50 मिलियन डॉलर (2005) से बढ़कर 250 मिलियन (2015) हो गई है।  भारत का अजरबैजान से मुख्य आयात कच्चा तेल है।

ऊर्जा सहयोग

भारत और अजरबैजान ने अक्षय ऊर्जा क्षेत्र, ऊर्जा दक्षता और तेल और गैस और पाइपलाइनों में विभिन्न आगामी परियोजनाओं, आदि में भविष्य की संभावनाओं का पता लगाने के लिए हस्ताक्षर किए हैं। भारत की कंपनी गेल ने भी अजरबैजान की कंपनी के साथ एक समझौता ज्ञापन पर हस्ताक्षर किए हैं ने व्यापार के अवसरों का पता लगाने के लिए समझौता ज्ञापनों पर हस्ताक्षर किए हैं।
व्यापार की मात्रा 50 मिलियन डॉलर (2005) से बढ़कर 250 मिलियन (2015) हो गई है।  भारत का अजरबैजान से मुख्य आयात कच्चा तेल है। भारत के अजरबैजान के मुख्य निर्यात में शामिल हैं: दवाइयां, मशीनरी, कपड़े और कपड़ा, चाय, मांस, खाद्य प्रसंस्करण के उपकरण, इलेक्ट्रॉनिक कार्ड, स्टीम बॉयलर और अन्य संयंत्र उपकरण।

गाज्विन-राश्ट-अस्तारा रेलवे मार्ग

दोनों पक्ष उत्तर-दक्षिण परिवहन गलियारे के हिस्से के रूप में गाज्विन-रश्त-अस्त्र (ईरान) -अस्टारा (अजरबैजान) रेलवे मार्ग का निर्माण कर रहे हैं। प्रारंभ में, इस मार्ग के माध्यम से भविष्य में प्रत्येक वर्ष लगभग छह मिलियन मीट्रिक टन परिवहन करना प्रस्तावित है। यह ईरान और अजरबैजान के बीच व्यापार संबंधों में सुधार लाने जा रहा है और आगे के चरण में भारत और रूस सहित कई अन्य देश इस नेटवर्क से लाभान्वित होंगे। भविष्य में यह अंतर्राष्ट्रीय उत्तर-दक्षिण परिवहन गलियारे का भी हिस्सा बन जाएगा।

सांस्कृतिक संबंध

अजरबैजान और भारत के बीच सांस्कृतिक संबंध घनिष्ठ हैं। प्रसिद्ध फ़ारसी कवि निज़ामी गंजवी 1800 के दशक में प्रसिद्ध कवि और संगीत रचनाकार में से एक अमीर ख़ुसरो के समय से प्रसिद्ध थे। कुछ अन्य महत्वपूर्ण नाम रशीद बेहबुडोव हैं, जो एक प्रसिद्ध गायक थे जो भारतीय अभिनेता राज कपूर के मित्र भी थे। गैर-अरब मुस्लिम दुनिया में ज्यादातर लोग नोरोज़ मनाते हैं, यह त्योहार वसंत के आगमन और नए साल की शुरुआत का प्रतीक है।
शान्त रस

इसका स्थायी भाव निर्वेद (उदासीनता) होता है इस रस में तत्व ज्ञान कि प्राप्ति अथवा संसार से वैराग्य होने पर, परमात्मा के वास्तविक रूप का ज्ञान होने पर मन को जो शान्ति मिलती है वहाँ शान्त रस कि उत्पत्ति होती है जहाँ न दुःख होता है, न द्वेष होता है मन सांसारिक कार्यों से मुक्त हो जाता है मनुष्य वैराग्य प्राप्त कर लेता है शान्त रस कहा जाता है
उदाहरण :
जब मै था तब हरि नाहिं अब हरि है मै नाहिं
सब अँधियारा मिट गया जब दीपक देख्या माहिं

देखी मैंने आज जरा
हो जावेगी क्या ऐसी मेरी ही यशोधरा
हाय! मिलेगा मिट्टी में वह वर्ण सुवर्ण खरा
सुख जावेगा मेरा उपवन जो है आज हरा

लम्बा मारग दूरि घर विकट पंथ बहुमार
कहौ संतो क्युँ पाइए दुर्लभ हरि दीदार
सुकुलभठली

जनसँख्या

सुकुलभठली की जनसंख्या करीब 530 है। 18 वर्ष से अधिक करीब 380। गांव की साक्षरता 90% से ऊपर है लिंगानुपत 1010 है जो बहुत ही अच्छी है। जन्म दर के मुकाबले यहाँ मृत्युदर काफी कम है। गांव का निकटतम स्वाथ्य केंद्र कोसमंदा,पुसौर बदेहल्दी है।

शिक्षा

गांव के प्रायः सभी युवा साक्षर है गांव में सिर्फ प्राथमिक स्तर की शिक्षा उपलब्ध है माध्यमिक से उच्च शिक्षा के लिए पंचपारा पुसौर एवं रायगढ़ जाना पड़ता है। इसी गांव से शिक्षा लेकर यहाँ के युवा सेना ,शिक्षा , स्वास्थ्य, आदि विभिन्न विभागों में कार्यरत है।

आय

यहाँ की आय का प्रमुख़ स्रोत कृषि है यहाँ धान अनाज में। दलहन में राहड़,मूंग,तुवर एवं अन्य नगदी फसले तथा मौसमी सब्जिया जैसे बरबट्टि सेम मूली प्याज आलू गोभी करेला कुंदरू मिर्च धन्या आदि फसलों से आय का उपार्जन हो पता है। कृषि के साथ साथ छोटे धंदो से भी जुड़े लोग है।

संस्कृति एवं मनोरंजन

गांव में प्रायः उड़िया (संबलपुरी कोसली) बोली जाती है हिन्दू सम्प्रदाय के विभिन्न जनजाति समूह की एकता मानो देखते ही बनती है। जिसमे कोलता अघरिया माली सौरा पोबिया केंवट गांडा आदि शामिल है।
पुरे ग्राम के निवासी बहुत ही मृदुभाष सरल तथा संस्कारी है गांव एक आर्यसमाजी ग्राम है जो छ.ग.आर्य प्रतिनिधि सभा से संबद्ध है। गांव के मध्य चौपाल पर प्रतिसंध्या संध्यापाठ किआ जाता है विगत दशको से। हम कह सकते है यह एक अभूतपूर्व संस्कृति का हिस्सा है।
70 के दसक में यहाँ आर्यसमाज का आगमन हुआ सब इसी विचार धरा से जुड़े , इसी विचारधारा पर गांव के युवाओं द्वारा 1991 में आर्य युवा समिति नामक संगठन का निर्माण किया था जो पूर्व से अब तक इसी ग्रामीण सांस्कृतिक विरासत को नई पीढ़ी में जिवंत रखे हुए है। विभिन्न कार्यक्रमो के साथ साथ कबड्डी के खेल में यह संगठन वृहद् स्तर के आयोजन में बहुत ख्याति प्राप्त कर चुका है एवं अन्य सामाजिक कार्यो में भी बड़ चढ़ कर योगदान रहा है।
गांव में सभी त्यौहार अपने रीत से बड़े हर्षो उल्लास से मिलकर मनाया जाता है।
गांव के जागरूक ग्रामवासी एवं कुशल जनप्रतिनिधियो के माध्यम से यह ग्राम नई ऊंचाइयों को छू सकता है।।
साल्वातोर काज़ीमोदो

जीवन-परिचय

साल्वातोर काज़ीमोदो का जन्म 20 अगस्त, 1901 को सिसली द्वीप के मोदिका नामक स्थान में हुआ था। काज़ीमोदो की विधिवत शिक्षा हुई थी और वे अपने समय की तकनीकी प्रगति से भलीभांति अवगत प्रतीत होते हैं। रोम के एक शिल्प महाविद्यालय में उन्होंने शिक्षा प्राप्त की थी और उसके बाद इटली सरकार की सेवा में इंजीनियर की हैसियत से काम करते हुए उन्होंने सारे इटली की यात्रा 10 वर्षों तक की थी। 1935 में वे मिलान में बस गये थे और कुछ दिनों के बाद इटालियन भाषा के प्राचार्य नियुक्त हो गए थे। इटली में मुसोलिनी की तानाशाही के दिनों में वहाँ के साहित्यकार दबे-से थे। तानाशाही के पतन के बाद ही उनकी बातों को महत्व मिला और उनकी रचनाओं की भी कद्र हुई, जिसका अधिकांश श्रेय काज़ीमोदो को है।

रचनात्मक परिचय

काज़ीमोदो कवि होने के साथ-साथ आलोचक और अनुवादक भी थे। वे द्वितीय विश्वयुद्ध के बाद आधुनिक सामाजिक समस्याओं का वर्णन करने और उन पर प्रकाश डालने के कारण प्रसिद्ध हुए। उनके विचार वामपक्षीय थे। आरंभ में उन्होंने नाटकों की समीक्षाएँ ही विशेष रूप से लिखी थीं जो अनेक पत्र पत्रिकाओं में प्रकाशित हुईं। उन्होंने गेय कविताओं की परंपरागत गायन पद्धति में नये सुधार सुझाए और अभिव्यक्ति की नई शृंखलाओं की ओर संकेत किये हैं। उन्होंने बताया कि संगीत के प्रभाव में शब्द की अपेक्षा ध्वनि और लय विशेष काम करते हैं। काज़ीमोदो ने ग्रीक, लैटिन और अंग्रेजी से अनुवाद किये थे। शेक्सपियर के टेम्पेस्ट का भी उन्होंने अनुवाद किया था।
सुनील मुखी

जीवन

उन्होंने न्यूयॉर्क राज्य विश्वविद्यालय, स्टोनी ब्रूक से १९८१ में सैध्दांतिक भौतिक विज्ञान में पीएचडी प्राप्त की। सैध्दांतिक भौतिकी अन्तर्राष्ट्रीय केन्द्र, ट्रिएस्ट इटली में दो वर्ष व्यतीत करने के बाद, वे वापस भारत आ गये, जहाँ १९८४ से टाटा मूलभूत अनुसन्धान संस्थान में अपनी सेवाएं दी। नवम्बर २०१२ से, वे भारतीय विज्ञान शिक्षा एवं अनुसंधान संस्थान, पुणे में भौतिक विज्ञान विभागाध्यक्ष के रूप में अपनी सेवाएं दे रहे हैं।

शोध

आपके अधिकतर प्रकाशन स्ट्रिंग सिद्धांतों के मूलभूत गुणधर्मों और अतिसममितिय द्विविमय क्षेत्र सिद्धांत जो कि स्ट्रिंगों की जगतास्तरण (वर्ल्ड-शीट) गतिकी की व्याख्या करते हैं, की अनुकोणी निश्चरता, सूचकांक प्रमेय की सहायता से अतिसममितीय सोलिटोंनों का अध्ययन, स्ट्रिंग सिद्धांत व एम-सिद्धांत में नई द्वैतता का आविष्कार, अतिसममितीय अवस्थाओं के रूप में स्ट्रिंग नेटवर्कों की पहचान और एम-सिद्धांत के जगत् आयतन (वर्ल्ड वोल्युम) सिद्धांत में नोवेल हिग्स प्रक्रिया का आविष्कार से सम्बंधित परिणाम रहे हैं।

अन्य गतिविधियाँ

ई॰ सन् २००२ में उन्होनें कुमाऊँ विश्वविद्यालय के कुलपति द्वारा साहित्यिक चोरी के दृष्टांत की शृंखला खोलने में, भूमिका निभाई। फलतः कुलपति को राष्ट्रीय समिति द्वारा दोषी करार दिया गया और त्याग पत्र दे दिया।
भौतिकी के साथ-साथ मुखी अन्य क्षेत्रों में भी अभिरूचि रखते हैं विशेषकर भारतीय शास्त्रीय संगीत जिसके लिए उन्होनें एक वेबपृष्ठ भी बनाया है। वे "तन्तु-जाल" नामक ब्लॉग भी लिखते हैं।

सम्मान

डॉ॰ मुखी भारतीय विज्ञान अकादमी और भारतीय राष्ट्रीय विज्ञान अकादमी के सहचर हैं तथा
१९९९ में शांति स्वरूप भटनागर विज्ञान एवं प्रौद्योगिकी पुरस्कार और २००८ का जे॰ सी॰ बोस फैलोशिप प्राप्त किया। वे जर्नल ऑफ़ हाई एनर्जी फिजिक्स (Journal of High Energy Physics) की शुरूआत से ही उसके संपादक हैं।
डॉ॰ मुखी मिशिगन में स्ट्रिंग २०००, कैम्ब्रिज में स्ट्रिंग २००२, जिनेवा में स्ट्रिंग २००८ अंतरराष्ट्रीय सम्मेलनों के आमंत्रित वक्ता रहे हैं। वे मुम्बई में आयोजित स्ट्रिंग २००१ - जिसने डेविड ग्रॉस, स्टीफन हॉकिंग और एडवर्ड विटेन तथा क्षेत्र के अन्य दिग्गजों के भाग लेने के कारण प्रसिद्धि प्राप्त की, के आयोजकों में से एक रहे हैं। उन्होनें सैद्धांतिक भौतिकी की कई उन्नत सकूलों में व्याख्यान दिये हैं।
वाष्पोत्सर्जन

पौधों द्वारा अनावश्यक जल को वाष्प के रूप में शरीर से बाहर निकालने की क्रिया को वाष्पोत्सर्जन कहा जाता है। पैड़-पौधे मिट्टी से जिस जल का अवशोषण करते हैं, उसके केवल थोड़े से अंश का ही पादप शरीर में उपयोग होता है। शेष अधिकांश जल पौधों द्वारा वाष्प के रूप में शरीर से बाहर निकाल जाता है। पौधों में होने वाली यह क्रिया वाष्पोत्सर्जन कहलाती है। वाष्पोत्सर्जन की दर को एक यन्त्र द्वारा मापा जा सकता है। इस यन्त्र को पोटोमीटर कहते हैं।
नागेश्वरी उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

नागेश्वरी उपजिला बांग्लादेश के उत्तरी सीमान्तों में स्थित, रंगपुर विभाग के कुड़िग्राम जिले में स्थित है।
मैनपुरी ज़िला

क्षेत्रफल

इस ज़िले का कुल क्षेत्रफल 2,745 वर्ग कि० मी० है।

जनसंख्या

2011 की जनगणना के अनुसार इसकी कुल जनसंख्या 18,47,194 लाख थी।

साक्षरता

यहाँ की साक्षरता 78.26 प्रतिशत है।

समुद्र तल से ऊँचाई

ऊंंचाई - 153 मी.
अक्षांश - 27.2177° उत्तर
देशांतर - 79.1097° पूर्व
औसत वर्षा - 784मि.मी. प्रतिवर्ष
जापान की सरकार

कार्यकारी

जापान की कार्यकारी शाखा, प्रधानमंत्री की अध्यक्षता में होता है। प्रधानमंत्री, मंत्रिमण्डल का प्रमुख होता हैं, और विधायी अंग, नेशनल डाइट द्वारा नामित किया जाता है। मंत्रिमंडल, राज्यमंत्री से मिलकर बना होता हैं और किसी भी समय प्रधानमंत्री द्वारा नियुक्त या बहिष्कृत किया जा सकते है। स्पष्ट रूप से कार्यकारी शक्ति का स्रोत होने के लिए परिभाषित किया गया है, हालांकि मुख्य रूप से प्रधानमंत्री द्वारा प्रयोग किया जाता है। अपनी शक्तियों का अभ्यास, डाइट के लिए जिम्मेदार होता है, और संपूर्ण रूप से, डाइट के कार्यालय में रहने के लिए उसे मंत्रिमंडल का आत्मविश्वास और समर्थन प्राप्त होना चाहिये। डाइट, मंत्रिमंडल को सामूहिक रूप से किसी भी अविश्वास प्रस्ताव द्वारा भंग कर सकता है।
पाली चंद्रा

पाली चंद्रा एक अंतरराष्ट्रीय स्तर पर प्रशंसित कथक नृतकी, कोरियोग्राफर, शिक्षाविद्, सामाजिक कार्यकर्ता और दुबई के गुरुकुल की कलात्मक निदेशक हैं। जिनका जन्म १९ नवंबर, १९६७ को लखनऊ में हुआ था। उन्होंने अपनी माँ मां की इच्छा के बाद छह साल की उम्र में नृत्य करना शुरू कर दिया। उनकी माँ खुद एक नृतकी बनना चाहती थी परन्तु उस समय इजाजत न मिलने के कारण वह शास्त्रीय गायक बन गई। पाली ने शास्त्रीय कथक गुरु विक्रम सिंह, पंडित राम मोहन महाराज, और लखनऊ घराने की श्रीमती कपिला राज द्वारा सिखा था। और ८ वर्ष की आयु में ही उन्होंने गुरु विक्रम सिंग के प्रशिक्षण के बाद संगीत नाटक अकादमी, कथक केंद्र लखनऊ में अपनी क्षमता दिखाई।  
शास्त्रीय और समकालीन कथक की एक प्रदर्शनकारी कलाकार के रूप में, उन्हें उनके उत्कृष्ट प्रदर्शन के लिए मान्यता प्राप्त थी और वह लाछु महाराज पुरस्कार से सम्मानित भी थी। यह पुरुस्कार उन कलाकारों को मिलता है जिन्हें अभिनय कला अभिव्यक्ति की कला और कौशल हासिल होती है। वह इंपीरियल सोसाइटी ऑफ डांसिंग की एक कमेटी सदस्य और भारतीय सांस्कृतिक संबंध परिषद की सदस्य हैं।
पाली ने १९८७ में अवध गर्ल्स डीग्री कॉलेज, लखनऊ से अर्थशास्त्र और नृविज्ञान में प्रथम श्रेणी की सम्मानित डिग्री से स्नातक किया। उन्होंने लखनऊ विश्वविद्यालय से नृविज्ञान में मास्टर्स की डिग्री भी प्राप्त की और उन्हें ट्राईबल म्यूजिक एंड डांस ऑफ़ द गद्दी जनजाति पर उनके शोध के लिए स्वर्ण पदक से सम्मानित भी किया गया।
तुलसीराम

तुलसीराम उत्तर प्रदेश के कम्पिल नगर के निवासी थे। इनका समय सं0-1871-1900 है। आपने ‘ज्ञान कल्लोलिनी’ नामक ग्रंथ का प्रणयन किया है। बताया जाता है कि इन्होंने कृष्ण कथा का भी छन्दोबद्ध वर्णन किया है, लेकिन यह ग्रंथ अभी तक उपलब्ध नहीं हो सका।